கேள்வி: தீர்த்த மலை தீர்த்தகிரிசுவரர் கோயில் - கோயிலின் பழமை குறித்து விரிவாக சொல்லுங்கள்.
பதில்: இக்கோயிலில் பல கல்வெட்டுகள் காணப்படுகின்றன என்றாலும் இவற்றில் பழமையான கல்வெட்டு மேலைக் கங்கர் மன்னனான ''மல்லிதேவ மகாராசர்'' என்ற மன்னன் இந்த இறைவனுக்கு ''ஆலம்பாடி'' என்ற சிற்றூரை தானமாக அளித்த கி.பி ஆறாம் நூற்றாண்டு கல்வெட்டே பழமையானதாக உள்ளதால் இக்கோயில் ஆறாம் நூற்றாண்டுக்கு முற்பட்டக் கோயிலாகும். இதுவே தரும்புரி மாவட்டத்தில் தற்போது உள்ள கோயில்களில் பழமையானது ஆகும்.
கேள்வி: தீர்த்த மலை தீர்த்தகிரிசுவரர் கோயில் - தலபுராணம் பற்றி விளக்கவும்.
பதில்: தீர்த்தகிரிப் புராணம் கி.பி 16 ஆம் நூற்றாண்டில் ''சைவ எல்லப்ப நாவலர்'' என்பவரால் எழுதப்பட்டது.
கேள்வி: தீர்த்த மலை தீர்த்தகிரிசுவரர் கோயில் - தீர்த்தங்கள் பற்றி நீங்கள் என்ன அறிந்துள்ளீர்கள்?
பதில்: தீர்த்த மலையில் ''இராம தீர்த்தம்'', ''அகத்திய தீர்த்தம்'', ''அக்கினி தீர்த்தம்'', ''குமார தீர்த்தம்'', ''கௌரி தீர்த்தம்'' ஆகிய ஐந்து தீர்த்தங்கள் உள்ளன. இதில் இராம தீர்த்தம் ஒரு பாறையின் உச்சியில் இருந்து எப்போதும் கொட்டிக் கொண்டிருக்கும் கோடைக் காலத்திலும் இந்த தீர்த்தம் கொட்டுவது நின்றதில்லை என்பது இதன் சிறப்பு.